Podlitiek-onderhoude: Pikkie Greeff oor die weermag, Trump en die verkiesing | Maroela Media
Pikkie Greeff. Foto: Podlitiek
Tydens hierdie uur lange episode het Paul Maritz en Daniël Eloff die voorreg om met Pikkie Greeff, die nasionale sekretaris van die Suid-Afrikaanse Nasionale Weermagunie (Sanwu), te gesels.
Die episode skop af met Greeff wat bietjie meer vertel oor die werk wat Sanwu doen en ons hoor uit eerstehandse ervaring hoe die Suid-Afrikaanse weermag vandag lyk en funksioneer. Greeff maak die punt dat dit moeilik is om die weermag vandag te vergelyk met die weermag van 30 jaar gelede omdat dit nie meer dieselfde rol en funksie vervul nie.
Greeff is 'n uitgesproke sosialemediagebruiker en Daniël fokus bietjie op die kritiek wat hy oor die algemeen teen politieke partye in Suid-Afrika lewer. Greeff argumenteer dat daar soms 'n klein onderskeid te tref is tussen die DA en die ANC en dat selfs die DA gereeld misluk om behoorlike dienste te lewer.
Die gesprek draai dan na die ander kant van die Atlantiese Oseaan en spesifiek na die Amerikaanse president Donald Trump. Greeff is van mening dat alhoewel Trump grootliks goed regeer, sy waardigheid homself en die VSA in die steek laat. Trump se uitlatings oor byvoorbeeld oud-senator John McCain is kommerwekkend vir baie mense en veral vir persone wat in die weermag self gedien het. Trump lewer gereeld kommentaar oor kwessies van die weermag alhoewel hy nie self gedien het nie.
Hierna bespreek die drie sprekers politieke ideologie in die Suid-Afrikaanse konteks en hoe dit vir meeste Suid-Afrikaners van min tot geen belang is in 'n tyd waar basiese dienslewering nie eers behoorlik geskied nie. Die episode sluit af deur kortliks te gesels oor wat ons in 2019 se verkiesing kan verwag.
Vanuit die oogpunt van 'n soldaat sal 'n ander een gerespekteer word en sy heldhaftige aksies besing word. McKain se doen en late is deur baie voor Trump bevraagteken en sy betrokkenheid by die Okraine met sy seun in 'n hogere pos daar, veral tydens die opstande, is hoogs verdag. McKain is besig om Trump te dwarsboom in 'n poging om hom tot 'n val te bring. Hy is lank reeds 'n politikus en wil die volgende president word en gou. Sake in die VSA het vele kante en die pers draai die kant na die publiek wat hul ideologie… Lees meer »
McCain het die "geveg" met Trump begin. Hy was een van die RINOs (Republican in name only) en never-Trumpers tot sy dood onlangs. President Trump het die VSA se weermag weer binne twee jaar opgebou nadat Obama dit so te sê vernietig het deur totaal ontoereikende befondsing. Pres. Trump het 'n enorme bewondering vir die weermag, veterane, alle wetstoepassers en "first responders" in enige noodsituasie. Hy sê dit gereeld oral en doen sy allerbeste om hulle op elke moontlike manier te ondersteun. Enigiemand wat dit nie weet nie, is oningelig.
Hendrik. Waar het Trump die brandweermanne n afjak gegee, of volg jy net wat die simpel media kwyt raak. Ek haal sy twiet aan"Daar is geen rede vir massiewe, dodelike en duur veldbrande in Kalifornia nie behalwe dat bosbestuur so swak is." Ek glo nie dat die brandweer in beheer is van bosbestuur nie.
Trump regeer n land waar werkloosheid die laagste in die wereld is. Wens ons het so n president en regering gehad
Stem 100%saam met, Twakkie,Schalla en Dries du Toit, mense kyk en lees net fake news dis daarom dat hulle nie weet wat aangaan nie. Julle het dit mooi en duidelik gestel dankie. Pres Trump is n yster, sterk en beste leier wat Amerika nog gehad het. Hou so aan.